Danmarks statsminister brugte sin tirsdag eftermiddag på den nordjyske vestkyst for at høre om de lokales erfaringer med turisme. - Det er rart at opleve et sted, hvor man i tæt samarbejde mellem ildsjæle, erhvervsliv og kommune får tingene til at ske og får skabt noget vækst og optimisme. Det er det man mærker her i Blokhus, og det er det hele Danmark har brug for, siger Lars Løkke Rasmussen til TV2/Nord. Ministeren fik blandt andet lejlighed til at besøge den istandsætte redningsstation og til at skyde med kanon fra Blokhus Kanonlaug. Og der var roser fra statsministeren til de lokale initiativer. - Jeg er meget imponeret over, hvordan man har genskabt historien med sømærke og redningsstationen, siger Lars Løkke Rasmussen. Statsministeren brugte to en halv time i Blokhus før han igen forlod Nordjylland og tog et fly tilbage til København.
Lars Løkke Rasmussen besøgte Blokhus for at høre om erfaringer med turisme.